open-index/open-wikipedia-markdown huggingface dataset:
Volkstaat

**Volkstaat** () on Etelä-Afrikan afrikaanerivähemmistölle ehdotettu itsenäinen kotimaa, jonka ajatus syntyi maan apartheid-järjestelmän lakkauttamisen jälkeen. Volkstaatin perustamista ajava Vapausrintama plus -puolue ei kuitenkaan ole onnistunut hankkimaan maassa merkittävää kannatusta.

Vapausrintama plus katsoo, että afrikaanereilla on oikeus itsehallintoon, koska he muodostavat vähemmistöryhmän maan väestöstä. Se katsoo, että afrikaansin kieli on uhattuna kulttuurillisen assimilaation seurauksena. 

## Lähteet
Ktesifon (kaupunki)

**Ktesifon** (, ) oli muinainen kaupunki Mesopotamiassa Tigriksen itärannalla. Kaupungin rauniot sijaitsevat Irakissa noin 35 kilometriä Bagdadista etelään. Joen toisella rannalla sijaitsi Seleukeia. Ktesifon oli parthialaisten arsakidien ja heidän seuraajiensa sassanidien pääkaupunki. 500-luvulla kaupunki oli maailman suurin.

Abbasidit perustivat kalifaattinsa pääkaupungin Bagdadin vain 40 kilometrin päähän Ktesifonista Tigrisin yläjuoksulle. 

## Lähteet

## Aiheesta muualla
Demetria Washington

**Demetria Washington** (s. 31. joulukuuta 1979) on yhdysvaltalainen 400 metrin juoksija.

Washington kilpaili Edmontonin MM-kisoissa 2001, joissa karsiutui 400 metrin välierissä ajalla 51,26. Kaksi vuotta myöhemmin Pariisin MM-kisoissa hän karsiutui 400 metrin henkilökohtaisen kilpailun välierissä, mutta oli mukana voittamassa 4 x 400 metrin viestijuoksussa MM-kultaa.

## Ennätykset
* 200 metrin juoksu: 22,89 (2003)
* 400 metrin juoksu: 51,05 (2001)

## Lähteet
Proteat

**Proteat** (*Protea*) ovat kukkivien kasvien suku. Suvun nimesi vuonna 1735 Carl von Linné kreikkalaisen Proteus-jumalan mukaan.

Sukuun kuuluu yli 92 lajia, alalajia ja lajiketta. Kuningasprotea on proteoiden tunnetuin laji.

## Protealajeja
* kaihoprotea (*Protea angolensis*)
* rusoprotea (*Protea caffra*)
* kuningasprotea (*Protea cynaroides*)
* tuliprotea (*Protea effusa*)
* ruusuprotea (*Protea eximia*)
* mustesuuprotea (*Protea lepidocarpodendron*)
* partaprotea (*Protea magnifica*)
* sambianprotea (*Protea matonchiana*)
* neidonprotea (*Protea micans*)
* oleanteriprotea (*Protea neriifolia*)
* tuoksuprotea (*Protea odorata*)
* mesiprotea (*Protea repens*)
* susannanprotea (*Protea susannae*)
* savanniprotea (*Protea welwitschii*) 

## Lähteet
Darvis Patton

**Darvis Patton** (s. 4. joulukuuta 1977) on yhdysvaltalainen pikajuoksija.

Patton voitti 2003 Yhdysvaltain-mestaruuden 200 metrin juoksussa. Samana vuonna Pariisin MM-kisoissa hän voitti MM-hopeaa 200 metrillä ajalla 20,31 sekä oli mukana voittamassa MM-kultaa 4 × 100 metrin viestijuoksussa. Kauden lopussa hän sijoittui  200 metrillä neljänneksi. Ateenan olympialaisissa Patton voitti hopeaa pikaviestissä juostuaan alkuerissä Yhdysvaltain joukkueessa. Osakan MM-kilpailuissa 2007 Patton voitti kultaa pikaviestissä. 

Pekingin olympialaisissa 2008 ja Berliinin MM-kilpailuissa 2009 hän sijoittui 100 metrin juoksussa kahdeksanneksi. 

Lontoon olympialaisissa 2012 Patton juoksi pikaviestin alkuerissä Yhdysvaltain joukkueessa. Toisella kokoonpanolla loppukilpailussa juossut joukkue sijoittui alun perin toiseksi, mutta joukkueen suoritus hylättiin myöhemmin Tyson Gayn dopingkäryn takia.

Patton lopetti uransa vuonna 2013.

## Henkilökohtaiset ennätykset
:Lähde: IAAF
* 100 metrin juoksu: 9,89 (2008, 2009)
* 200 metrin juoksu: 20,03 (2003)
* Pituushyppy: 812 (2001)

## Lähteet
Hei Buona Notte

**Hei Buona Notte** on Paula Koivuniemen vuonna  1987 julkaistu albumi. Albumin on julkaissut CD-levynä, LP-levynä ja C-kasettina levy-yhtiö Sonet. Levy on myynyt kultaa.
## Kappaleet
#
#
#
#
#
#
#
#
#
#
#

## Muusikot
*Pentti Lahti – puupuhallinsoittimet
*Olli Ahvenlahti – kosketinsoittimet
*Juha Björninen ja Jarmo Nikku – kitarat
*Peter Lerche – kitarat (ainakin 1, 4)
*Häkä Virtanen – bassokitara
*Vesa Aaltonen – rummut
*Jari-Pekka ”Jartsa” Karvonen – lyömäsoittimet

## Lähteet

## Aiheesta muualla
* ''Hei Buona Notte'' Fono.fi äänitietokannassa
Candidatus Carsonella ruddii

**Candidatus Carsonella ruddii** on endosymbionttinen bakteeri, jonka genomi on pienin kaikista tunnetuista bakteereista. Sillä ei ole monia elämälle välttämättömäksi luokiteltuja geenejä, mikä ehkä viittaa sen ehkä hankkineen organellimaisen elintavan. Sen genomi on vain kolmanneksen parasiittisesti elävän *[[Nanoarchaeum equitans]]in* genomista, joka oli tätä ennen pienin tiedetty genomi. *C. ruddiilla* on myös paljon suurempi osuus proteiineja ja RNA:ta koodaavaa aluetta genomista, 97.3%, kuin muilla tunnetuilla bakteereilla. Myös DNA:n AT-pitoisuus on huomattavan korkea. *C. ruddiilta* puuttuvia geenejä ovat esimerkiksi DNA:n kahdentumiseen, transkriptioon ja translaatioon liittyvät geenit sekä kolmen tärkeän aminohapon synteesin geenit. 

*C. ruddii* esiintyy endosymbionttina kaikissa nilassa kulkevaa mahlaa syövissä *[[Psyllidae]]*-heimon hyönteisissä.

## Lähteet

## Aiheesta muualla
*Candidatus Carsonella ruddiin kodonitaulukko 
*Scientific American &ndash; Tiny Genome May Reflect Organelle in the Making 
* http://www.biomedcentral.com/1471-2148/7/181
Ison-Britannian ja Irlannin yhdistynyt kuningaskunta

**Ison-Britannian ja Irlannin yhdistynyt kuningaskunta** () perustettiin itsenäisenä valtiona 1. tammikuuta 1801 vuoden 1800 unionilain perusteella, joka yhdisti Ison-Britannian kuningaskunnan ja Irlannin kuningaskunnan. 

Yhdistyneen kuningaskunnan yhtenäisyyttä koetteli Irlannissa koettu tyytymättömyys. Monet katoliset irlantilaiset eivät pitäneet itseään brittiläisinä, ja Lontoo oli heille ulkomainen pääkaupunki. Teollisen vallankumouksen myötä kasvanut varallisuus jakautui kuningaskunnassa epätasaisesti eikä hyödyttänyt irlantilaisia, minkä vuoksi monet irlantilaiset kokivat olevansa siirtomaan asukkaiden asemassa. Irlantilaisten tyytymättömyys tunnettiin Isossa-Britanniassa nimellä Irlannin kysymys. 

Valtio kesti sellaisenaan vuoteen 1922 asti, jolloin siitä tuli nykyinen Ison-Britannian ja Pohjois-Irlannin yhdistynyt kuningaskunta, kun Irlanti jaettiin itsenäiseen Irlannin vapaavaltioon sekä Yhdistyneen kuningaskunnan osaksi jääneeseen Pohjois-Irlantiin.

## Lähteet

## Aiheesta muualla
20 suosikkia – Perhonen

**20 suosikkia – Perhonen** on Paula Koivuniemen vuonna 1995 julkaistu kokoelma-albumi, joka sisältää 20 kappaletta hänen vuosina 1966–1978 levyttämistään kappaleista. Albumi sisältää Koivuniemen ensimmäisen levytyksen, "Perhonen", vuodelta 1966. Albumin on julkaissut CD-levynä ja C-kasettina Fazer Records. Levy on osa Warner Music Finlandin 20 suosikkia -kokoelmalevysarjaa. 

## Kappaleet
#  (1966)
#  (1967)
#  (1968) 
#  (1968) 
#  (1968) 
#  (1970) 
#  (1970) 
#  (1971) 
#  (1972) 
#  (1970)
#  (1971) 
#  (1975) 
#  (1973)
#  (1974) 
#  (1975) 
#  (1971) 
#  (1977) 
# (1977)
# (1978)
# (1977)

## Aiheesta muualla
* ''20 suosikkia – Perhonen'' Suomen äänitearkiston tietokannassa
Aikuinen nainen (albumi)

**Aikuinen nainen** on Paula Koivuniemen vuonna 1997 julkaistu kokoelma-albumi, joka sisältää 20 kappaletta hänen vuosina 1978–1982 levyttämistään kappaleista. Albumi on toinen Koivuniemen albumi ''20 suosikkia'' -sarjassa. Ensimmäinen on *[[Perhonen (20 suosikkia -sarjan albumi)|Perhonen]]*.  Albumin on julkaissut CD-levynä ja C-kasettina Fazer Records. 

## Kappaleet

#  (1982)
#  (1978)
#  (1978) 
#  (1980) 
#  (1978) 
#  (1978) 
#  (1978) 
#  (1979) 
#  (1980) 
#  (1981)
#  (1978) 
#  (1981) 
#  (1981)
#  (1980) 
#  (1982)
#  (1982)  
#  (1980) 
#  (1980) 
#  (1981)
#  (1982)

## Aiheesta muualla
* ''20 suosikkia – Aikuinen nainen'' Suomen äänitearkiston tietokannassa
Benguelanvirta

**Benguelanvirta** on Etelä-Atlantin subtrooppisen virtauksen itäinen reuna. Se alkaa pohjoiseen suuntautuneena  Hyväntoivonniemeltä, josta se virtaa Afrikan länsirannikon suuntaisesti noin 24–30 eteläiselle leveysasteelle.

## Lähteet
Kuuleeko yö

**Kuuleeko yö** on Paula Koivuniemen vuonna 1998 julkaistu kokoelma-albumi, joka sisältää 20 kappaletta hänen vuosina 1980–1994 levyttämistään kappaleista. Albumi on kolmas Koivuniemen albumi *[[20 suosikkia]]* -sarjassa. Ensimmäinen on *[[Perhonen (20 suosikkia -sarjan albumi)|Perhonen]]* ja toinen *[[Aikuinen nainen (albumi)|Aikuinen nainen]]*. Albumin on julkaissut CD-levynä ja C-kasettina Fazer Records. 

## Kappaleet
# Kuuleeko yö (Come Vorrei) - 4'16 (1987)
# Niin lintu lentää (Fly Like The Eagle) - 3'14 (1987)
# Sanoja vaan (A Parole) - 3'22 (1980)
# Se syksy on muistojen (Petite sirene en walkman) - 3'42 (1982)
# Lähde kanssain (Why Tell Me Why) - 3'22 (1982)
# Rahalla kun rakastaa - 3'51 (1981)
# Ilman minua (Bez Menja) - 4'03 (1986)
# Ikivanha leikki (Todo, todo, todo) - 3'42 (1993)
# Miksi luoksesi jäänyt en (Ljubim te pesmama) - 2'56 (1992)
# Hetken maistoin elämää - 3'09 (1993)
# Rakkaudella, sinun - 2'55 (1993)
# Hei Buonanotte (Buonanotte) - 4'20 (1987)
# Tanssi tyttö, tanssi - 4'15 (1993)
# Se kesäni mun - 3'27 (1994)
# Siivet - 3'34 (1989)
# Ota vaan - 2'54 (1994)
# Rakkaus vain (L´amore e) - 3'28 (1992)
# Haluun olla luonas sun (I Only Wanna Be With You) - 3'00 (1994)
# Laulun laitumille - 4'08 (1994)

## Aiheesta muualla
*
Sderot

**Sderot** () on kaupunki Israelin Eteläisellä hallintoalueella lähellä Gazan kaistan vastaista rajaa. Sen asukasluku oli vuoden 2018 lopussa 26&nbsp;455.

## Maantiede

Sderot sijaitsee Israelin rannikkotasangon eteläosassa noin 18 kilometriä Askalonin kaupungista etelään. Kaupunki sijaitsee vain noin 800 metrin päässä Gazan kaistan puoleisesta Beit Hanunin kaupungista.

## Historia

Sderot perustettiin vuonna 1951, jolloin paikalle perustettiin väliaikaisia asumuksia Israeliin saapuville juutalaisille siirtolaisille. Huomattava osa leirin ensimmäisistä asukkaista saapuivat Kurdistanista ja Persiasta ja he työskentelivät viereisellä Nir Amin kibbutsilla. Vuonna 1954 perustettiin edelleen virallisempi leiri siirtolaisia varten, jota kutsuttiin tuolloin nimellä Ma’barat Gevim-Dorot. Paikka kasvoi Pohjois-Afrikasta ja etenkin Marokosta saapuvien siirtolaisten myötä. 

Alkutaipaleensa aikana paikkakunta kärsi huomattavasta työttömyydestä, johon vaikutti paikallisen teollisuuden puute. Monet paikallisista joutuivat turvautumaan valtion avustuksiin. Tilanne parani kuitenkin 1960-luvulta lähtien, jolloin paikkakunta alkoi teollistua. Paikalle pyrittiin huokuttelemaan myös Israelissa jo entuudestaan asunutta väestöä ja korkeakoulutettuja israelilaisia. Sderot sai hallinnollisen aseman kaupunkina vuonna 1996. 

Aivan Gazan kaistan vieressä sijaitseva Sderot on joutunut ajoittain kaistalta palestiinalaisten taistelijoiden laukaistavien rakettien kohteeksi. Esimerkiksi toisen intifadan aikana vuosina 2001–2004 kaupunkiin osui 100 Kassam-rakettia. Lokakuussa 2023 kaupungissa käytiin kiivaita katutaisteluja Hamasin taistelijoiden soluttauduttua Israelin puolelle Gazan kaistalta.

## Väestö
Sderotin asukasluku oli vuoden 2018 lopussa 26&nbsp;455. Vuonna 2002 vastaava lukema oli 19&nbsp;400 ja vuonna 1970 7&nbsp;500. 

## Lähteet

## Aiheesta muualla
Inglewood – Live in California

__NOTOC__
**Inglewood – Live in California** on Deep Purplen livejulkaisu, joka on nauhoitettu yhtyeen ensimmäisellä Amerikan-kiertueella lokakuussa 1968. Se on myös Deep Purplen ensimmäisen kokoonpanon ainoa saatavilla oleva konserttinauhoite. Ääniraita on peräisin videonauhalta, jonka levy-yhtiön edustaja kuvasi kyseisenä iltana.

## Kappaleet
# 
# 
# 
# 
# 
# 
# 

## Kokoonpano
* Rod Evans – laulu
* Ritchie Blackmore – kitara
* Nick Simper – basso
* Jon Lord – urut
* Ian Paice – rummut

## Aiheesta muualla
* ''Inglewood – Live in California'' discogs.com -sivustolla
Live in Montreux 69

**Live in Montreux 69** on Deep Purplen Montreux'n Casinolla lokakuussa 1969 nauhoitettu livealbumi. Kyseessä on äänipöytänauhoitus joka löytyi vasta vuonna 1999. Se kuuluu Deep Purplen ihailijakerhon ja Sonic Zoom -yhtiön harvinaisten livenauhoitusten julkaisuihin. Albumi on julkaistu myöhemmin uudelleen nimellä *Live in Montreux 1969*.
## Kappaleet
**CD 1**
#
#
#
#

**CD 2**
#
#
#

## Muusikot
*Ian Gillan: laulu
*Ritchie Blackmore: kitara
*Roger Glover: basso
*Jon Lord: urut
*Ian Paice: rummut
Vie minut pois

**Vie minut pois** on Paula Koivuniemen vuonna 1980 julkaistu albumi. Albumin on julkaissut LP-levynä ja C-kasettina Finnlevy. Fazer Finnlevy julkaisi albumin CD-levynä vuonna 1989. Levyä myytiin silloiseen timanttilevyyn oikeuttanut määrä.

Albumi syntyi Paula Koivuniemen palattua Finnlevylle ja saatua tuottajakseen Esa Niemisen, josta sittemmin tuli hänen tärkeä yhteistyökumppaninsa vuosiksi eteenpäin.

Albumin avausraitana on singlejulkaisuna listan kärkeen noussut käännösiskelmä ”Tummat silmät, ruskea tukka”, josta on tullut yksi Paula Koivuniemen tunnetuimmista kappaleista.

## Kappaleet
### A-puoli
# 
# 
# 
# 
# 
# 
### B-puoli
# 
# 
# 
# 
# 
# 

## Lähteet

## Aiheesta muualla
* ''"Vie minut pois"'' Suomen äänitearkiston tietokannassa
Lebowa

**Lebowa** on entinen Etelä-Afrikan apartheid-järjestelmän aikainen bantustan, joka oli tarkoitettu maan pedien eli pohjoissothojen asuinalueeksi. Sille myönnettiin itsehallinto vuonna 1972. Etelä-Afrikan vuoden 1994 ensimmäisten demokraattisten vaalien alla se liitettiin osaksi uutta Limpopon provinssia.

## Lähteet
Abdullah Ibrahim

**Abdullah Ibrahim** (aikaisemmin **Adolph Johannes Brand**, taiteilijanimi **Dollar Brand**; s. 1934 Kapmaan provinssi) on eteläafrikkalainen jazzpianisti ja -säveltäjä.

Ibrahim aloitti pianonsoiton seitsemänvuotiaana. Vuonna 1958 hän perusti yhtyeen *the Jazz Epistles* yhdessä trumpetisti Hugh Masekelan kanssa. Yhtye teki ensimmäisen varsinaisen eteläafrikkalaisen jazzlevyn vuonna 1960. Vuonna 1962 Abdullah Ibrahimiksi nimensä muuttanut taiteilija muutti Zürichiin vaimonsa Sathima Bea Benjaminin kanssa. Zürichin vuosina Ibrahim tapasi esikuvansa Duke Ellingtonin ja levytti tämän kanssa vuonna 1963. Ellingtonin suosituksesta Ibrahim esiintyi myös Newport Jazz Festivalilla vuonna 1965.

Vuonna 1968 Ibrahim kääntyi muslimiksi. Vuonna 1976 hän levytti Etelä-Afrikassa useita levyjä, joista tunnetuimmaksi nousi apartheidin vastaisen liikkeen keskeiseksi kappaleeksi noussut "Mannenberg". Levytysten jälkeen hän muutti pysyvästi New Yorkiin.

Ibrahim on vieraillut Suomessa ainakin Pori Jazz -festivaaleilla 1979, Tampere Jazz Happeningissä 1987 ja 2011 sekä Helsingin Savoy-teatterissa lokakuussa 2023.

Albumi *Water from an Ancient Well* (1986) valittiin vuonna 2005 hakuteokseen *[[1001 albumia jotka jokaisen on kuultava edes kerran eläessään]]*.

## Lähteet
Robert Donat

**Robert Donat**, oik. **Friedrich Robert Donath**, (18. maaliskuuta 1905 Manchester, Englanti &ndash; 9. kesäkuuta 1958 Lontoo, Englanti) oli englantilainen näyttelijä.

Hän aloitti elokuvauransa 1930-luvun alussa. Hänen tunnetuimpia elokuvia ovat mm. *[[Henrik VIII:n yksityiselämä]]* (1933), *[[39 askelta]]* (1935), *[[Kummitus muuttaa länteen]]* (1935) ja *[[Hyvästi, Mr. Chips]]* (1939), josta hän sai parhaan miespääosan Oscarin. Hän on saanut urastaan tähden Hollywood Walk of Famelle.

Yksityiselämässään hän oli kaksi kertaa naimisissa ja hänellä oli kolme lasta ensimmäisestä avioliitosta. Hän kuoli astmakomplikaatioihin 53-vuotiaana. 

## Filmografia

## Aiheesta muualla
* 
* Robert Donat NNDB:ssä
Luettelo Euroopan suurimmista autolautoista

Luettelo sisältää bruttovetoisuudeltaan mitattuna suurimmat tällä hetkellä Euroopassa liikennöivät autolautat.

## Katso myös
*Luettelo maailman suurimmista autolautoista
Sulho Sipilä

**Sulho Vilhelmi Sipilä** (12. joulukuuta 1895 Brändö, Ahvenanmaa – 22. joulukuuta 1949 Helsinki) oli suomalainen taidemaalari, modernisti ja laivaston upseeri. Hän oli myös taitava viulisti.

Sipilän vanhemmat olivat kirkkoherra Frans Vilho Sipilä ja Mandi Matilda Piirainen. Sulhon ollessa pieni perhe muutti Ahvenanmaalta Mynämäkeen, Turkuun. Siellä hän valmistui ylioppilaaksi vuonna 1915 ja opiskeli aluksi teologiaa, mutta luopui siitä ja aloitti maalaamisen Turun Taideyhdistyksen piirustuskoulussa 19-vuotiaana.

Sipilän vaimo oli taidemaalari Greta Hällfors-Sipilä. Pariskunta tapasi toisensa opiskellessaan Ateneumissa Suomen Taideyhdistyksen piirustuskoulussa vuosina 1915–1917. He tutustuivat ulkomaiseen modernismiin Helsingin useissa ulkomaisen taiteen näyttelyissä. Sen värien käyttö ja vapaa muoto innostivat heitä ja heistä tulikin suomalaisen avantgardismin huippuosaajia. Vaikutteita he saivat myös kubismista. Sulho Sipilä maalasi mieluiten öljyväreillä, Greta Sipilä guassi- ja vesiväreillä. Sipilät kihlautuivat vuonna 1920 ja avioituivat 1924.

Ensimmäisen yksityisnäyttelynsä Sipilä piti vuonna 1929. 1930- ja 1940-luvuilla hänen modernistinen tyylinsä väistyi rauhallisempien värien ja tyylin tieltä. Sipilän tyypillisiä aiheita olivat maisemat Helsingistä, herkät sisäkuvat ja näkymät kodista läheisille kaduille ja rakennuksiin. Hän maalasi myös lapsuutensa maisemia. Usein hänen töissään oli nähtävissä pyrkimys paikoin jopa pikkutarkkaan realismiin. Sipilä suunnitteli myös mitaleita, kuten 50-vuotismitalin Duodecim-seuralle 1931 ja Agricola-mitalin 1948. Sipilä sai I palkinnon valtion taidekilpailussa vuonna 1933 maalauksellaan *Satama-aihe*.

Sipilä toimi Suomen Taiteilijaseuran varapuheenjohtajana 1934–1940 ja puheenjohtajana 1940–1942, samoin kuin helsinkiläisen taiteilijaseura Pro Arten ensimmäisenä puheenjohtajana vuodesta 1945.

Sipilä toimi ammatikseen sotilasuralla merivoimissa, muun muassa 1. upseerina panssarilaivoilla Väinämöinen ja Ilmarinen. Erottuaan vuonna 1944 puolustusvoimista komentajakapteenina hän toimi Vapaan taidekoulun rehtorina ja maalauksen opettajana. Sipilä kuoli pian eläkkeelle jäätyään vuonna 1949. Hänen vaimonsa sairastui vuonna 1946 skitsofreniaan ja joutui hoidettavaksi Kellokosken sairaalaan, jossa kuoli vuonna 1974.

## Lähteet
*  Sivu 687
*Sulho Sipilä Valtion taidemuseon kokoelmissa
*Ateneumin taidemuseo, Hallen ja Tivan tarina
*Helsingin Sanomat: Täysiveristä taiteilijaelämää
*Lea Keskitalo, Sulho Sipilä, Sininen laulu, Suomen taiteiden tarina, YLE

### Viitteet
Leidit levyllä

**Leidit levyllä** on vuonna  2000 julkaistu musiikkialbumi. Se sisältää Leidien, Paula Koivuniemen, Katri Helenan, Lea Lavenin ja Marion Rungin, uudet versiot heidän levyttämistään hittibiiseistä sekä kaksi uutta kappaletta "Nää laulut rakkaudesta soi" ja "Laulun mä sain". Albumin on *[[Leidit lavalla]]* -konserttikiertueen oheistuote ja sen on julkaissut CD-levynä ja C-kasettina BMG Finland Oy. Albumi ylsi parhaimmillaan Suomen virallisen listan sijalle 2, ja sitä myytiin yli 20&nbsp;000 kappaletta eli sen aikaiseen kultalevyyn oikeuttava määrä. Levyn päättävä potpuri "Hittiputki" nousi uuteen suosioon vuonna 2022.

## Kappaleet
# Leidit: 
# Lea Laven: 
# Katri Helena: 
# Marion Rung: 
# Paula Koivuniemi: 
# Leidit: 
# Lea Laven: 
# Katri Helena & Paula Koivuniemi: 
# Marion Rung: 
# Paula Koivuniemi: 
# Katri Helena: 
# Marion Rung & Lea Laven: 
# Leidit: 
## Paula Koivuniemi: Sata kesää, tuhat yötä (Boogie Woogie Dancin' Shoes)
## Katri Helena: Katson sineen taivaan
## Marion Rung: Senorita por favor (Senorita por favor)
## Lea Laven: Ei oo, ei tuu
## Katri Helena: Paloma Blanca (Paloma Blanca)
## Paula Koivuniemi: Tummat silmät, ruskea tukka (Le Cœur Somnambule)
## Marion Rung: Eviva Espanja (Eviva España)
## Lea Laven: Niin se käy (Une, Deux, Trois)
## Katri Helena: Vie minut
## Marion Rung: Tom Tom Tom
## Paula Koivuniemi: Luotan sydämen ääneen (Let Me Sing)
## Lea Laven: Samppanjaa (Warsaw Nights)
## Marion Rung: El Bimbo (El Bimbo)
## Katri Helena: Anna mulle tähtitaivas
## Paula Koivuniemi: Kun kuuntelen Tomppaa
## Lea Laven: Soley, soley (solei, Solei)

## Kokoonpano
* Katri Helena
* Paula Koivuniemi
* Lea Laven
* Marion Rung

### Muusikot
* Jartsa Karvonen – rummut
* Sami Kuoppamäki – rummut
* Häkä Virtanen – bassot
* Juha Lanu – kitarat, taustalaulu
* Peter Engberg – kitarat
* Leri Leskinen – kosketinsoittimet, taustalaulu
* Heikki Pohto – saksofonit, huilu, taustalaulu
* Jukka Tiirikainen – trumpetti, flyygelitorvi, taustalaulu
* Matti Lappalainen – pasuuna, taustalaulu
* Esa Nieminen – kapellimestari, piano, kosketinsoittimet, taustalaulu

### Tuotanto
* Esa Nieminen – tuottaja, sovitukset, miksaaja
* Jetro Vainio – äänittäjä, miksaaja, ohjelmointi
* Leri Leskinen – ohjelmointi, miksaaja
* Markus Kaarlonen – ohjelmointi, miksaaja
* Pauli Saastamoinen – masteroija
* Henrik Schütt – kuvat

## Katso myös
* Leidit lavalla

## Lähteet
James B. Sumner

**James Batcheller Sumner** (19. marraskuuta 1887 Canton – 12. elokuuta 1955 Buffalo) oli yhdysvaltalainen kemisti, joka sai Nobelin kemianpalkinnon vuonna 1946 havainnostaan, että entsyymejä voidaan kiteyttää. Sumner jakoi palkintonsa John Howard Northropin ja Wendell Meredith Stanleyn kanssa.

Sumner valmistui Harvardin yliopistosta vuonna 1910. Harvardissa hän oli tutustunut huomattaviin kemisteihin kuten Roger Adamsiin, Farrington Danielsiin, Frank C. Whitmoreen, James Bryant Conantiin ja Charles Loring Jacksoniin. Hän jatkoi biokemian opiskelua Harvardissa ja saavutti filosofian tohtorin arvon vuonna 1914. Sen jälkeen hän toimi biokemian apulaisprofessorina Cornellin yliopistossa.

Cornellissa Sumner aloitti tutkimuksensa koskien entsyymejä. Erityisesti hänen tutkimuskohteenaan oli ureaasientsyymi. Aluksi Sumner ei onnistunut ja hänen työtoverinsa uskoivatkin, että hänen päämääräänsä oli mahdoton saavuttaa. Vuonna 1926 hän kuitenkin todisti, että pienetkin entsyymit oli mahdollista eristää ja kiteyttää. Hänen tutkimuksensa toivat hänelle professorin arvon vuonna 1929.

Vuonna 1937 Sumnerille myönnettiin Guggenheim Fellowship -apuraha ja hän työskenteli viisi kuukautta Ruotsissa Theodor Svedbergin kanssa. Samana vuonna John Howard Northrop onnistui kiteyttämään pepsiinin.

Vuonna 1948 Sumner pääsi Yhdysvaltain kansallisen tiedeakatemian jäseneksi. Hän kuoli syöpään 12. elokuuta 1955.

## Aiheesta muualla
*Sumnerin elämäkerta Nobel-säätiön sivuilla
Suomi yleisurheilun maailmanmestaruuskilpailuissa

**Suomi on osallistunut [[yleisurheilun maailmanmestaruuskilpailut|yleisurheilun MM-kisoihin]]** alusta asti. Maa on isännöinyt kisat kaksi kertaa, ensimmäiset kisat Helsingissä 1983 ja kymmenennet Helsingissä 2005. Suomi on saavuttanut 23 mitalia: 7 kultaista, 8 hopeista ja 8 pronssista. Ilman mitaleita Suomi on jäänyt kuusi kertaa, Pariisin 2003, Berliinin 2009, Daegun 2011, Lontoon 2017, Dohan 2019 ja Eugenen 2022 kisoissa.

Menestyslajit ovat olleet keihäänheitto ja kävely. Keihäässä suomalaiset ovat saavuttaneet viisi kultaa, neljä hopeaa ja kaksi pronssia. Kävelystä Suomi on saanut kaksi kultaa, yhden hopean ja kaksi pronssia. Mitaleita on tullut kaksi kuulantyönnöstä sekä yksi 5&nbsp;000 metriltä, pituushypystä, aitajuoksusta, kymmenottelusta ja seiväshypystä. Mitalisteja on ollut 16, joista kolmeen mitaliin on yltänyt Tero Pitkämäki ja kahteen mitaliin Seppo Räty, Kimmo Kinnunen, Sari Essayah, Valentin Kononen ja Aki Parviainen.

## Mitalit ja pistesijat kisoittain

## Mitalistit
### Kultaa
* 1983: naisten keihäänheitto – Tiina Lillak
* 1987: miesten keihäänheitto – Seppo Räty
* 1991: miesten keihäänheitto – Kimmo Kinnunen
* 1993: naisten 10 kilometrin kävely – Sari Essayah
* 1995: miesten 50 kilometrin kävely – Valentin Kononen
* 1999: miesten keihäänheitto – Aki Parviainen
* 2007: miesten keihäänheitto – Tero Pitkämäki

### Hopeaa
* 1983: miesten 110 metrin aitajuoksu – Arto Bryggare
* 1991: miesten keihäänheitto – Seppo Räty
* 1993: miesten 50 kilometrin kävely – Valentin Kononen
* 1993: miesten keihäänheitto – Kimmo Kinnunen
* 1995: miesten kuulantyöntö – Mika Halvari
* 1997: miesten kymmenottelu – Eduard Hämäläinen
* 2001: miesten keihäänheitto – Aki Parviainen
* 2013: miesten keihäänheitto – Tero Pitkämäki

### Pronssia
* 1976: miesten 50 kilometrin kävely – Reima Salonen
* 1983: miesten 5&nbsp;000 metrin juoksu – Martti Vainio
* 1991: naisten 10 kilometrin kävely – Sari Essayah
* 1995: naisten keihäänheitto – Mikaela Ingberg
* 2001: miesten kuulantyöntö – Arsi Harju
* 2005: miesten pituushyppy – Tommi Evilä
* 2015: miesten keihäänheitto – Tero Pitkämäki
* 2023: naisten seiväshyppy – Wilma Murto

## Katso myös
* Suomi yleisurheilun sisäratojen maailmanmestaruuskilpailuissa

## Lähteet
* YLE: Historia
* 
* 
* 
* 
* 
* 

### Viitteet

## Aiheesta muualla
* Yleisurheilun MM-kisoja YLE:n Elävässä arkistosta
Paul Lukas

**Paul Lukas** (oik. **Pál Lukács** 26. toukokuuta 1895 Budapest, Unkari – 15. elokuuta 1971 Tanger, Marokko) oli unkarilaissyntyinen näyttelijä, joka työskenteli suuren osan urastaan Yhdysvalloissa.

## Ura

Paul Lukas aloitti näyttelijänuransa 1910-luvun alussa luoden menestyksekkään teatteri- ja elokuvauran Unkarissa, Itävallassa ja Saksassa ennen siirtymistään Hollywoodiin vuonna 1927. Amerikassa hän sai yleensä esitettäväkseen sivurooleja nimekkäämpien tähtien rinnalla. Lukasin tunnetuimpia elokuvia ovat muun muassa *[[Seikkailu Monte Carlossa]]* (*Dinner at the Ritz*, 1937), *[[Nainen katoaa]]* (*The Lady Vanishes*, 1938), *[[Usko huomispäivään]]* (*Watch on the Rhine*, 1943), *[[Hän kaatui kunnialla]]* (*Uncertain Glory*, 1944), *[[Sukelluslaivalla maapallon ympäri (elokuva)|Sukelluslaivalla maapallon ympäri]]* (*20000 Leagues Under the Sea*, 1954) sekä Elvis Presleyn tähdittämä *[[Rytmiä ja riemua Acapulcossa]]* (*Fun in Acapulco*, 1963).

Lukas sai parhaan miespääosan Oscarin elokuvasta *Usko huomispäivään* (Watch on the Rhine, 1943). Hänellä on tähti Hollywood Walk of Famella.

## Yksityiselämä
Paul Lukasista tuli Yhdysvaltain kansalainen vuonna 1933.

Lukas oli naimisissa oli kolme kertaa. Tiettävästi hänellä ei ollut lapsia. Hän kuoli sydänsairauteen 76-vuotiaana vuonna 1971.

## Valikoitu filmografia

* *[[Elämän valhe]]* (Captured!, 1933) 
* *[[Miksi miehet vaihtavat vaimoa?]]* (Dodsworth, 1936)
* *[[Rakastuneita naisia]]* (Ladies in Love, 1936)
* *[[Vakoilijoita idän pikajunassa]]* (Espionage, 1937)
* *[[Seikkailu Monte Carlossa]]* (Dinner at the Ritz, 1937)
* *[[Nainen katoaa]]* (The Lady Vanishes, 1938)
* *[[Kapina erämaassa]]* (Captain Fury, 1939)
* *[[Kahleet murtuvat]]* (Strange Cargo, 1940)
* *[[Mustan saaren kummitus]]* (The Ghost Breakers, 1940)
* *[[Usko huomispäivään]]* (Watch on the Rhine, 1943)
* *[[Hän kaatui kunnialla]]* (Uncertain Glory, 1944)
* *[[Vaarallinen koe]]* (Experiment Perilous, 1944)
* *[[Kuiskaava kaupunki]]* (Whispering City, 1947)
* *[[Maanalainen salaliitto]]* (Berlin Express, 1948)
* *[[Kim (vuoden 1950 elokuva)|Kim]]* (Kim, 1950) 
* *[[Sukelluslaivalla maapallon ympäri (elokuva)|Sukelluslaivalla maapallon ympäri]]* (20000 Leagues Under the Sea, 1954)
* *[[Taivaan juuret]]* (The Roots of Heaven, 1958)
* *[[Neljä ratsastajaa (vuoden 1962 elokuva)|Neljä ratsastajaa]]* (The Four Horsemen of the Apocalypse, 1962)
* *[[Yö on hellä (elokuva)|Yö on hellä]]* (Tender Is the Night, 1962)
* *[[55 päivää Pekingissä]]* (55 Days at Peking, 1963)
* *[[Rytmiä ja riemua Acapulcossa]]* (Fun in Acapulco, 1963)  
* *[[Lordi Jim]]* (Lord Jim, 1965)

## Aiheesta muualla

* 
* Paul Lukas NNDB:ssä
Iljušin Il-114

**Iljušin Il-114** on venäläinen, kahdella potkuriturbiinimoottorilla varustettu matkustajalentokone. 29. maaliskuuta 1990 ensilentonsa lentäneen koneen matkustajakapasiteetti on 64. Konetyyppiä käyttää liikenteessään muun muassa Uzbekistan Airways. 2016 valmistaja ilmoitti aloittavansa konetyypin uudelleen valmistamisen 2013 keskeyttämisen jälkeen. Kone on käytännössä täysin kotimaisista osista valmistettu, ja siten hinnaltaan hyvin kilpaillukykyinen muihin vastaavan tyyppisiin koneisiin nähden. Ensi lento modernisoidusta tyypistä on tarkoitus tapahtua 2019 ja kaupalliseen liikenteeseen 2021.http://www.rusaviainsider.com/assembly-of-il-114-to-be-launched-at-mig-facility/http://www.pravdareport.com/news/business/companies/04-10-2016/135778-russia_new_aircraft-0/ 

## Tekniset tiedot

## Lähteet
* 

### Viitteet

## Aiheesta muualla
Saksan Grand Prix 2003

**Saksan Grand Prix 2003** oli Formula 1 -sarjan osakilpailu, joka ajettiin 3. elokuuta 2003 Hockenheimringillä Saksassa. Kilpailun voitti paalupaikalta kilpailuun lähtenyt Williamsin Juan Pablo Montoya.

## Aika-ajot

## Kilpailu

### Johtokierrokset

## Muuta

*Nicolas Kiesan uran ensimmäinen kilpailu.
*Justin Wilsonin ensimmäinen kilpailu Jaguarilla.
*BMW 30. paalupaikka.
*Renault ylitti 400 MM-pisteen rajan.
*Toyota sai ensimmäistä kertaa molemmat autot pisteille.

## Lähteet

## Aiheesta muualla
*Kuvia kilpailusta
Paula Koivuniemi (vuoden 1988 albumi)

**Paula Koivuniemi** on Paula Koivuniemen vuonna 1988 julkaistu kokoelma-albumi, joka sisältää 16 kappaletta hänen vuosina 1966–1982 levyttämistään kappaleista. Albumi sisältää Koivuniemen ensimmäisen levytyksen, *"*Perhonen*"*, vuodelta 1966. Albumin on julkaissut CD-levynä Fazer Finnlevy. 

## Kappaleet
# Elämän tahdon elää - 3'12 (1982)
# On rakas sylissä mun - 3'27 (1981)
# Vie minut pois - 3'01 (1980) 
# Kesän vihreät lehvät (Green Leaves Of Summer) - 3'47 (1978) 
# Kas kas - niin niin (You've Got To Move) - 3'17 (1978)
# Kotikadun tunnelmaa - 3'54 (1982) 
# Kulkea sain sateenkaareni päähän - 2'51 (1979) 
# Niin se mietittiin (Things) - 2'55 (1977)
# Yksin - 3'16 (1978)
# Perhonen - 3'00 (1966)
# Silta entiseen - 3'56 (1981)
# Sinä ja minä - 3'34 (1978)
# Paras (Beautiful Lover) - 3'16 (1978)
# Kaipaan sua vain (Let It Be Me) - 3'35 (1975)
# Tullessa yön (Le Chateau de Sable) - 2'51 (1978) 
# Miten voi (Do You Know Where You're Going To) - 3'20 (1977)

## Aiheesta muualla
* ''Paula Koivuniemi (vuoden 1988 albumi)'' Suomen äänitearkiston tietokannassa
Renate Kern

**Renate Kern** (23. tammikuuta 1945 – 18. helmikuuta 1991) oli saksalainen iskelmälaulaja. Hän levytti salanimellä Nancy Wood myös countrymusiikkia Yhdysvalloissa. Hän sairastui elämänsä myöhemmässä vaiheessa masennukseen ja teki itsemurhan hirttäytymällä 46-vuotiaana. Hänen elämästään on tehty dokumenttielokuva *Und vor mir die Sterne* (1998).

Kernin tunnetuimpia iskelmiä ovat "Bis morgen" (1966), "Du musst mit den Wimpern klimpern" (1968) ja "Alle Blumen brauchen Sonne" (1970).
Ammunta kesäolympialaisissa 1992

**[[Kesäolympialaiset 1992|Barcelonan kesäolympialaisissa 1992]] [[Ammunta|ammunnassa]]** kilpailtiin seitsemässä miesten lajissa, neljässä naisten lajissa ja kahdessa yhteisessä lajissa.

## Mitalistit
### Miehet

### Naiset

### Yhteiset

## Mitalitilasto

## Suomalaiset

## Lähteet
* Kansainvälisen ampumaurheiluliiton (ISSF) tietokanta
* Kansainvälisen olympiakomitean tietokanta
Demokraattinen allianssi

**Demokraattinen allianssi** (, , lyh. DA) on Etelä-Afrikan pääoppositiopuolue. Demokraattinen allianssi syntyi Uuden kansallispuolueen ja Demokraattisen puolueen liittoutuessa vuonna 2000.

Demokraattisen allianssin puheenjohtaja toimi kevääseen 2007 asti Demokraattisen puolueen entinen puheenjohtaja Tony Leon. Puolue on pyrkinyt kasvattamaan suosiotaan maan mustan väestön keskuudessa, mutta ei ole toistaiseksi onnistunut. Demokraattisen allianssin kannattajakunta tulee pääasiassa valkoisesta keskiluokasta.

Helen Zillen jälkeen Demokraattisen allianssin puoluejohtajaksi valittiin toukokuussa 2015 puolueen parlamenttiryhmän puheenjohtajana toiminut Mmusi Maimane, josta tuli Demokraattisen allianssin ensimmäinen tummaihoinen puoluejohtaja.

Puolueen ensimmäinen mustaihoinen puheenjohtaja oli siis Mmausi Maimane. Toukokuun 2019 vaaleissa DA edelleen tuli parlamentin toiseksi suurimmaksi puolueeksi ANC:n säilyttäessä ehdottoman enemmistönsä. DA kuitenkin menetti 5 paikkaa saaden 84 paikkaa uuteen parlamenttiin. Lokakuussa 2019 puolueen sisäisten ristiriitojen johdosta Mmusi Maimane erosi puoluejohtajuudesta sekä myös puolueen jäsenyydestä. Taustalla oli puolueen aikaisemman valkoihoisen puheenjohtajan Helen Zillen paluu valta-asemiin.
## Vaalimenestys

## Lähteet

## Aiheesta muualla

* Demokraattinen allianssi
Alex Krycek

**Alex Krycek** on Nicholas Lean esittämä kuvitteellinen hahmo televisiosarjassa *[[Salaiset kansiot]]*. Hänet esitellään sarjaan kokemattomana FBI-agenttina mutta hän paljastuu Tupakkamiehen apuriksi.

## Esiintymiset

### Toinen tuotantokausi
* 2X04 Sleepless
* 2X05 Duane Barry
* 2X06 Ascension
* 2X25 Anasazi
 
### Kolmas tuotantokausi
* 3X01 The Blessing Way
* 3X02 Paper Clip
* 3X15 Piper Maru
* 3X16 Apocrypha

### Neljäs tuotantokausi
* 4X09 Tunguska
* 4X10 Terma

### Viides tuotantokausi
* 5X13 Patient X
* 5X14 The Red and the Black
* 5X20 The End
 
### Kuudes tuotantokausi
* 6X10 S.R. 819
* 6X11 Two Fathers
* 6X12 One Son
* 6X22 Biogenesis

### Seitsemäs tuotantokausi
* 7X03 The Sixth Extinction
* 7X04 The Sixth Extinction:Amor Fati
* 7X22 Requiem
 
### Kahdeksas tuotantokausi
* 8X15 DeadAlive
* 8X20 Essence
* 8X21 Existence

### Yhdeksäs tuotantokausi
* 9X19/20 The Truth

## Aiheesta muualla
* Alex Krycek NickLea.com -sivustolla
Matthew Webber

**Matthew James  Webber** (4. tammikuuta 1985) on yhdysvaltalainen ammattilaislentopalloilija. Pelipaikaltaan Webber on ns. hakkuri. Webber on 198 senttimetriä pitkä. Hän edusti kaudella 2007–2008 Lentopallon SM-liigassa pelaavaa, hallitsevaa suomenmestaria rovaniemeläistä Santasporttia. Kaudella 2008-2009 hän pelaa Ranskan PRO B-liigassa GFCO Ajaccio -joukkueessa. Hänet on valittu muun muassa Amerikan sarjan parhaimmaksi pelaajaksi.

Webber on pelannut ennen Santasportiin tuloaan Yhdysvalloissa yliopistosarjassa. Kauden 2007 päätteeksi hänet valittiin sarjan parhaimmaksi pelaajaksi. Webber on valittu lisäksi muun muassa monta kertaa Amerikan liigan tähdistökentälliseen. Sopimus neuvotteluissa Santasporttiin suurena apuna toimi ex-rovaniemeläinen Lauri Hakala, joka itse on pelannut samaa yliopistosarjaa Webberin kanssa. Hakala pitää Webberiä yhtenä USA:n lupaavampana hakkurina.

Kaudelle 2008-2009 hän siirtyi Ranskan B-liigaan GFCO Ajaccioon pelaamaan voitettuaan ensin keväällä 2008 Santasportin kanssa lentopallon Suomen Mestaruuden.

## Saavutukset

* Amerikan yliopistosarjan paras pelaaja 2007

* Amerikan yliopistosarjan All-Stars joukkueessa 2007

* Asics-lehden Amerikan tähdistöjoukkueessa 2006

* Amerikan yliopistosarjan hopeaa ja MPSF turnauksen hopeaa 2007

* Suomen mestaruus 2008

## Lähteet

## Aiheesta muualla
* Webberin kotisivut
Pitkinin piirikunta

**Pitkinin piirikunta** () on piirikunta Coloradon osavaltiossa Yhdysvalloissa. Piirikunta perustettiin 23. helmikuuta vuonna 1881 ja se on nimetty Coloradon kuvernöörinä vuosina 1879–1883 toimineen Frederik Walker Pitkinin mukaan. Vuoden 2010 väestönlaskennassa piirikunnan asukasluku oli 17&nbsp;148. Sen pinta-ala 2 521 neliökilometriä, josta 2 513 neliökilometriä on maata ja seitsemän neliökilometriä (0,29 %) vettä. Piirikunnan hallintokaupunki on Aspen.

## Lähteet

## Aiheesta muualla

* Pitkinin piirikunnan viralliset sivut
Garbo

**Garbo** oli oululainen rockyhtye, joka toimi vuosina 1985–1989 ja 1993–1995. Yhtyeen johtohahmo oli laulaja-lauluntekijä Esa Eloranta. Vuonna 1995 Garbo hajosi kitaristi Nixu Nikulan kuoltua. Yhtye teki comebackin vuonna 2005 *[[Kruunaa ja klaavaa]]* -albumin myötä.

## Julkaisut

* *[[Julma maa (albumi)|Julma maa]]* (1986)
* *[[Garbo (albumi)|Garbo]]* (1987)
* *[[Pitkä tie]]* (1989)
* *[[Risteys (albumi)|Risteys]]* (Johanna Kustannus, 1993)
* *[[Miehuuskoe (albumi)|Miehuuskoe]]* (Johanna Kustannus, 1994)
* *[[10 vuotta – parhaat]]* (Johanna Kustannus, 1995)
* *[[Kruunaa ja klaavaa]]* (T-Sound Oy, 2005)
* *[[Viisasten kivi (Garbon albumi)|Viisasten kivi]]* (2023)

## Jäsenet

* Esa Eloranta – kitara, laulu (kaikissa kokoonpanoissa)
* Tumppi Niemelä – kitara, taustalaulu (*Julma maa*, *Garbo*)
* Esko Lassila – kitara, taustalaulu (*Pitkä tie*)
* Nixu Nikula – kitara, taustalaulu (*Risteys*, *Miehuuskoe*)
* Kari Södö – basso, taustalaulu (*Julma maa*, *Garbo*, *Risteys*, *Miehuuskoe*, *Kruunaa ja klaavaa*)
* Eki Tuormaa – koskettimet, taustalaulu (*Julma maa*, *Garbo*, *Pitkä tie*)
* Tapsa Louhimo – koskettimet, taustalaulu (*Risteys*, *Miehuuskoe*, *Kruunaa ja klaavaa*)
* Kai Penttilä – rummut, lyömäsoittimet (kaikissa kokoonpanoissa)
* Pasi Päätalo – basso (*Pitkä tie*)

## Katso myös

* Luettelo Garbon kappaleista

## Lähteet

## Aiheesta muualla

* 
* 
* Musiikin ja säveltäjien Oulu
Snowmass Village

**Snowmass Village** on kunta Pitkinin piirikunnassa Coloradossa, Yhdysvalloissa. Vuoden  väestönlaskennassa kaupungin asukasluku oli 1 822. Sen pinta-ala on 66,2 neliökilometriä, josta 66 neliökilometriä on maata ja 0,2 neliökilometriä (0,35 %) vettä. Kunta tunnetaan parhaiten sen alueella osittain sijaitsevasta Aspen/Snowmass-talviurheilukeskuksesta. 

## Lähteet

## Aiheesta muualla
* Town of Snowmass Village – Snowmass Villagen kunnan viralliset Internet-sivut
Nostalgia (Paula Koivuniemi)

**Nostalgia** on Paula Koivuniemen vuonna 2005 julkaistu kokoelma-albumi, joka sisältää 15 kappaletta hänen vuosina 1973–1978 levyttämistään albumeista. Albumi kuuluu Warner Musicin "Nostalgia"-nimiseen äänilevysarjaan. Albumin on julkaissut CD-levynä Warner Music Finland Oy. 

## Kappaleet
# Leikki riittää (Dirty Old Man) - 4'44 (1975)
# Peili (Vloudy) - 5'09 (1975)
# Laulun sain matkallein (Born With A Smile On My Face) - 2'46 (1974)
# Jotakin jäi ((When) I'm A Kid) - 3'33 (1973)
# Paras (Beautiful Lover) - 3'09 (1978)
# Sylikkäin (Don't Ever Change Your Mind) - 3'31 (1978)
# Kas kas - niin niin (You've Got To Move) - 3'17 (1978)
# Taas tuuli soi - 3'02 (1978)
# Muistojen kultaa (My Special Angel) - 3'46 (1978)
# Disco cha-cha - 3'16 (1978)
# Playa Del Sol (Godbye Venice Goodbye) - 3'13 (1978)
# Kaunein aamu (Happiness Is Like Bloomin' Tree) - 4'24 (1977)
# Auringonpalvontalaulu (Zip-a-dee-doo-dah) - 2'31 (1977)
# Hyvä onko näin (Headin: Back To Love Again) - 3'13 (1977)
# Viesti ei perille mee (Diezi ragazze) - 2'23 (1977)
Mount Pavlof

**Mount Pavlof** on kerrostulivuori Aleuttivuoristossa Alaskan niemimaalla Alaskassa. Pavlof on ollut yksi Yhdysvaltain aktiivisimmista tulivuorista vuoden 1980 jälkeen. Purkauksia on sattunut vuosina 1980, 1981, 1983, 1986&ndash;1988, 1996&ndash;1997. Viimeisin purkaus käynnistyi 15. elokuuta 2007 ja jatkuu yhä. Suuri purkaus voisi häiritä alueen kautta kulkevia lentoreittejä. 

Keväällä 2016 Mount Pavlofin purkaus alkoi häiritä alueen lentoliikennettä.

## Lähteet
Arsenal Stadium

**Arsenal Stadium** on entinen jalkapallostadion Lontoossa. Yleisimmin se tunnetaan sijaintinsa mukaan nimellä **Highbury**. Se avattiin vuonna 1913 ja suljettiin vuonna 2006. Se toimi Englannin Valioliigassa pelaavan jalkapalloseura Arsenal FC:n kotikenttänä, kunnes seura siirtyi pelaamaan uudelle Emirates Stadiumille. Arsenal myös omisti stadionin, jonka kapasiteetti oli yhteensä 38 419.

Vuoden 2006 jälkeen stadionille rakennettiin noin 800 asuntoa. Stadionin itä- ja länsisiivet (ulkopuolelta) jätettiin kuitenkin entiselleen, joten paikka on edelleen suosittu pyhiinvaelluspaikka ennen ottelun alkua Emiratesilla.

## Lähteet

## Aiheesta muualla
Basalt

**Basalt** on Eaglen ja Pitkinin piirikuntien alueella, Yhdysvaltain Coloradon osavaltiossa sijaitseva kunta. Vuoden  väestönlaskennassa sen asukasluku oli 2 681. Sen pinta-ala on 5,0 neliökilometriä ja asukastiheys 536,2 as./km². Basaltia rajaavat El Jebelin ja Snowmass Villagen paikkakunnat.

## Lähteet

## Aiheesta muualla
* Town of Basalt, Colorado – Basaltin kaupungin viralliset Internet-sivut
Ali Krogius

**Frans Ali Bruno Krogius** (7. marraskuuta 1864 Helsinki – 12. toukokuuta 1939 Helsinki) oli suomalainen kirurgian professori. Hän kuvasi ensimmäisten joukossa johtopuudutusmenetelmän, jossa kokaiiniliuosta ruiskutettiin leikkausalueen viereiseen ihonalaiseen kudokseen. Krogius teki myös kokeiluja yhdistämällä paikallispuudutuksen ja yleisanestesian. Vuonna 1905 keksitty prokaiini kuitenkin syrjäytti kokaiinin paikallispuudutteena muutamassa vuodessa.

## Elämä
Ali Krogius syntyi Helsingissä vuonna 1864. Hänen vanhempansa olivat laamanni Frans Gabriel Krogius ja äiti Johanna Lovisa Adelaïde Boije. Krogius kävi yliopisto-opinnot Helsingin yliopistossa. Väiteltyään tohtoriksi vuonna 1892 hän matkusti ulkomaille jatkamaan opintojaan. Vuosina 1890–1894 hän työskenteli assistenttina kirurgisella klinikalla Helsingissä. Hän oli Helsingin yliopiston kirurgian dosentti 1893–1901 ja professori 1901–1929. Krogius tunnetaan Krogiuksen tai Krogius–Roux’n leikkauksesta, jossa operoidaan paikoiltaan mennyt polvilumpio.

Krogius meni naimisiin Anna Maria Lindelöfin (1872–1938) kanssa vuonna 1896. Avioliittoon syntyi neljä lasta: Gabriella, Frans Gunnar, Helge Lorentz ja Ali Hjalmar Gabriel.

## Julkaisut
### Tieteellisiä tutkielmia
* *Recherches bactériologiques sur l’infection urinaire* (väitöskirja, 1892)
* *Föreläsningar öfver urinvägarnas kirurgiska sjukdomar* (1898)
* *Über die von Processus vermiformis ausgehende diffuse eitrige Peritonitis und ihre chirurgische Behandlung* (1900)

### Yleistajuisia teoksia
*Umpilisäkkeen tutkimuksesta (1907)
*Om kräftsvulsterna 16. – Acta chir. scand.

## Lähteet
Erkki Ertama

**Erkki Ertama** (**Bertel Erik Ertama**, alk. **Enbom**, 26. marraskuuta 1927 Alavus – 16. syyskuuta 2010 Helsinki) oli suomalainen säveltäjä ja kapellimestari sekä musiikkineuvos. Runoja hän kirjoitti nimellä *Erkki Leino*. 

Ertama on säveltänyt musiikin moniin mainoksiin ja elokuviin, muun muassa Mikko Niskasen elokuviin *[[Sissit]]* (1963) ja *[[Kahdeksan surmanluotia]]* (1972). Vuonna 1963 valmistunut valistuksellinen lyhytelokuva *[[Hermoprässi]]* palkittiin Cannesissa dokumenttielokuvien Grand Prix’llä Kaarlo Nuorvalan käsikirjoituksesta ja Ertaman kokeellisesta musiikista. 

Etelä-Pohjanmaan Alavudelta viulunrakentajasuvusta syntyisin ollut Ertama aloitti jo viisivuotiaana viulunsoiton opinnot Helsingin konservatoriossa, mutta elonkorjuutöissä sirpillä sattunut sormivamma sai hänet vaihtamaan pianoon ja muihin kosketinsoittimiin. Hän pääsi Sibelius-Akatemiaan, soitti illat baaripianistina ja opiskeli päivisin kirkkomusiikkia ja säveltämistä. Hän teki lopputyönsä Béla Bartókin musiikista. Taidemusiikin sävellystyö jäi uran alkuvaiheessa kevyen musiikin tehtävien viedessä kaiken ajan.

1950-luvun keskivaiheilla Ertamasta tuli sähköurkujen ensimmäisiä käyttäjiä Suomessa. Hän osti Yhdysvalloista suurten sähköurkujen ohella niitä kuljettamaan sopivan farmariauton.

## Diskografia

* *Something for You* (EMI 1971)
* *A Taste of Organ* (EMI 1971)
* *and His Golden Electric Orchestra Organ* (Sauna-Musiikki 1980)
* *Petteri punakuono *–* Tutut Joululaulut sähköuruilla* (JP-Musiikki 1982)
* *Yhden miehen big band: Suomalaisia ikivihreitä sähköuruilla* (JP-Musiikki 1983)

## Filmografia

### Sävellyksiä elokuviin
* *[[Iskelmäketju]]* (1959)
* *[[Nuoruus vauhdissa]]* (1961)
* *[[Sissit]]* (1963)
* *[[Hopeaa rajan takaa]]* (1963)
* *[[Hermoprässi]]* (1963)
* *[[Herkullista lihavuutta]]* (1965)
* *[[Kahdeksan surmanluotia]]* (1972)

### Rooleja elokuvissa

## Lähteet

## Kirjallisuutta
* *Sattuma korjaa satoa : monenlaista musiikista*, omaelämäkerta, Edico 2007.
## Aiheesta muualla
* 
*
Sinulle vain – 16 suosikki-iskelmää

**Sinulle vain – 16 suosikki-iskelmää** on Paula Koivuniemen vuonna 1991 julkaistu kokoelma-albumi, joka sisältää 16 kappaletta hänen vuosina 1975–1982 levyttämistään albumeista. Albumin on julkaissut CD-levynä ja C-kasettina Fazer Finnlevy. 
## Kappaleet
# A.i.e. (Aieoa) (1979)
# Astun aurinkolaivaan (Tanti auguri) - 3'54 (1978) 
# Kapteeni Aika (U.F.O.) - 4'05 (1978) 
# Kotikadun tunnelmaa - 3'54 (1982) 
# Kulkea sain sateenkaareni päähän - 2'51 (1979) 
# Tummat silmät, ruskea tukka (Le coeur somnanbule) - 3'22 (1980) 
# Vie minut pois - 3'01 (1980) 
# Kas kas - niin niin (You've Got To Move) - 3'17 (1978) 
# Paras (Beautiful Lover) - 3'16 (1978) 
# Elämän tahdon elää - 3'12 (1982) 
# Kaipaan sua vain (Let It Be Me) - 3'35 (1975) 
# Kanssasi tahdon pois (Could it be magic) (1977)
# Riisu ikäväni pois (1981)
# Taas käy niin (Ciel, ciel, ciel) - 3'01 (1980)
# Taas tuuli soi - 3'02 (1978) 
# Sinulle vain (1978)

## Aiheesta muualla
* ''"Sinulle vain – 16 suosikki-iskelmää"'' Suomen äänitearkiston tietokannassa
5 kanal

**5 kanal** (, suom. *5. kanava*) on ukrainalainen televisioasema, jonka kotipaikka on Kiovassa. 5 kanal on kaupallinen, tiedonvälitystä ja uutistoimintaa korostava tv-kanava. Kanavan maanpäällisten lähetysten peitto on 93 prosenttia Ukrainan pinta-alasta. Kanavan satelliittilähetykset kattavat suuren osan Eurooppaa ja Venäjää.  5 kanal on saatavissa myös netin suoratoistona (vaatimattomalla resoluutiolla). 

Maaliskuun 2014 katsojatilastoissa kanavalla oli 3,84 prosentin katsojaosuus (maan 7. suosituin tv-kanava). Kanavavertailussa oli mukana kaikkiaan 56 Ukrainassa näkyvää televisiokanavaa.

Kananvan omisti aikaisemmin ukrainalainen liikemies, poliitikko ja oligarkki Petro Porošenko, joka valittiin vuoden 2014 presidentinvaalissa Ukrainan presidentiksi. Marraskuussa 2021 hän myi kanavan Vilni media -holdingyhtiölle aiemmin samassa kuussa säädetyn, oligarkkien vaikutusvaltaa rajoittavan lain takia. 

## Lähteet

## Aiheesta muualla
* Kanal 5:n matalaresoluutioinen suoratoisto netissä (youtuben kautta)  (5.ua)
* Ukraine’s only independent TV stations to be taken off the air by Yanukovych government  (ukrcdn.com)
Key Tower

**Key Tower** on toimistokäytössä oleva pilvenpiirtäjä Clevelandin kaupungissa Ohiossa, Yhdysvalloissa. Sen on suunnitellut argentiinalais-yhdysvaltalainen arkkitehti César Pelli ja se valmistui vuonna 1991. Pilvenpiirtäjä on 289 metrin korkeudellaan Clevelandin ja koko Ohion osavaltion korkein rakennus. Sen kerroslukumäärä on 57.

## Aiheesta muualla

* Structurae.de - Key Tower
* Emporis.com - Key Tower
ATV (turkkilainen televisiokanava)

**ATV** on maanlaajuinen Turkissa näkyvä televisiokanava. Kanavan suosituksi ohjelmaksi on tullut *Avrupa Yakası* -niminen turkkilainen televisiosarja.
Cozumel

**Cozumel** on saari ja kunta Karibianmerellä Meksikolle kuuluvan Jukatanin niemimaan itärannikolla. Saaren nimi merkitsee mayakielellä ’pääskysten saarta’. Cozumel on suosittu matkailukohde erityisesti sukelluksen harrastajien keskuudessa. Saaren keskuspaikka on San Miguel de Cozumel. Saari on pohjois–eteläsuunnassa 48 kilometriä pitkä ja itä–länsisuunnassa 16 kilometriä leveä. Se sijaitsee noin 20 kilometrin etäisyydellä mantereelta ja noin 60 kilometriä etelään Cancúnista.

## Lähteet

## Aiheesta muualla
Unkarin Grand Prix 2003

**Unkarin Grand Prix 2003** oli Formula 1 -sarjan osakilpailu, joka ajettiin 24. elokuuta 2003 Hungaroringilla Unkarissa. Kilpailun voitti Fernando Alonso, jolle voitti oli F1-uran ensimmäinen. Kimi Räikkönen oli ruutulipulla toinen ja Juan Pablo Montoya kolmas.

## Aika-ajot

## Kilpailu

### Johtokierrokset

## Muuta

* Fernando Alonson 1. voitto.

*Ralph Firman loukkaantui lauantain harjoituksissa ja hänet korvasi Zsolt Baumgartner.
*Zsolt Baumgartnerin ensimmäinen kilpailu.
*Minardin 300. kilpailu.
*Hondan 250. kilpailu.
*Mercedes-moottorit saavuttivat 1000 MM-pisteen rajan.

Ferrari valitti Unkarin GP:n jälkeen kilpakumppaneidensa käyttämistä Michelinin eturenkaista, jotka valituksen mukaan olivat kilpailun loppupuolella ja sen jälkeen sallittua leveämmät. Michelin joutui kaventamaan renkaitaan seuraavaan kisaan mennessä.

## Lähteet

## Aiheesta muualla

*Kuvia kilpailusta
Benigno Aquino, Jr.

**Benigno Simeon "Ninoy" Aquino, Jr.** (27. marraskuuta 1932 – 21. elokuuta 1983) oli filippiiniläinen senaattori ja oppositiojohtaja Ferdinand Marcosin hallinnon aikana. Hänet murhattiin 21. elokuuta 1983 Manilan kansainvälisellä lentoasemalla (nykyään Ninoy Aquinon kansainvälinen lentoasema) hänen palatessaan maanpaosta Yhdysvalloista.

Marcos tuomitsi tämän salamurhan ja sitä väitettiin armeijan salaliitoksi, mutta ketään ei tuomittu. Benigno Aquinon kuoleman jälkeen hänen vaimonsa Corazon Aquino liittyi politiikkaan ja sai opposition kannatuksen itsevaltaisesti hallitsevaa presidentti Ferdinand Marcosia vastaan. Corazon Aquinosta tuli lopulta maan presidentti Marcosin 20 vuoden hallinnon jälkeen.

Aquinon isä, Benigno Aquino vanhempi (1894–1947), oli myös ministeri, senaattori ja maan kansalliskokouksen puhemies. Aquino nuoremman poika Benigno Aquino III (1960–2021) toimi Filippiinien presidenttinä vuosina 2010–2016.

## Lähteet

## Aiheesta muualla
One Liberty Place

**One Liberty Place** on pilvenpiirtäjä Philadelphian kaupungissa Pennsylvaniassa, Yhdysvalloissa. Se on 288 metrin korkeudellaan yksi Pennsylvanian korkeimmista rakennuksista. Pilvenpiirtäjä rakennettiin vuosien 1984 ja 1987 välillä arkkitehtitoimisto Murphy/Jahn Architectsin suunnitelmien mukaan. Sen kerroslukumäärä on 61.

## Aiheesta muualla
* Emporis.com - One Liberty Place
* Structurae.de - One Liberty Place
Columbia Center

**Columbia Center** (edellisiltä nimiltään *Bank of America Tower*, *Columbia Seafirst Center*) on 76-kerroksinen pilvenpiirtäjä Seattlen kaupungissa Washingtonissa, Yhdysvalloissa. Se on 295 metrin korkeudellaan kaupungin korkein rakennus. Se rakennettiin vuosien 1982 ja 1984 välillä arkkitehtitoimisto Chester L. Lindsey Architectsin suunnittelemana. 

## Lähteet

## Aiheesta muualla

* Structurae.de - Columbia Center
* Emporis.com - Columbia Center